Σύγκριση της ηλεκτρομυογραφικής δραστηριότητας και της κατανάλωσης οξυγόνου του μείζονα θωρακικού και του τρικέφαλου βραχιόνιου, κατά την εκτέλεση πιέσεων στήθους με μπάρα, με ανοιχτή και κλειστή λαβή
Creators: name: Τουφεξής, Δημήτρης Ν.
Publisher: name: Aristotle University of Thessaloniki
Year: 2025
Subjects: Μυϊκή οξυγόνωση
Ηλεκτρομυογραφία επιφάνειας
Πιέσεις στήθους
Muscle oxygenation
Surface electromyography
Bench press

description: Σκοπός της παρούσας μελέτης ήταν η σύγκριση της ηλεκτρομυογραφικής δραστηριότητας και της κατανάλωσης οξυγόνου του μείζονα θωρακικού και του τρικέφαλου βραχιόνιου μυός 18 προπονημένων ανδρών, κατά την εκτέλεση πιέσεων στήθους με μπάρα σε μηχάνημα τύπου Smith, σε οριζόντιο πάγκο, με ανοιχτή (70 cm) και κλειστή λαβή (35 cm). Αξιολογήσαμε την ηλεκτρομυογραφική (EMG) δραστηριότητα με επιφανειακά ηλεκτρόδια και τον μυϊκό κορεσμό οξυγόνου (SmO2) με συσκευές φασματοσκοπίας εγγύς υπέρυθρου στους δυο μυς, στις δύο λαβές (με τυχαία εναλλασσόμενη σειρά), σε υπομέγιστη (50% 15ΜΕ) και μέγιστη ένταση (15ΜΕ). Σε κάθε λαβή κι ένταση, οι εθελοντές πραγματοποίησαν ένα σετ των 15 επαναλήψεων με 1,5 s σε κάθε φάση της κίνησης (ανοδική και καθοδική) και με περίοδο ανάληψης 3 min μεταξύ των σετ. Τα αποτελέσματα έδειξαν υψηλότερη μέση τιμή σήματος EMG κι εμβαδό κάτω από την καμπύλη EMG για τον τρικέφαλο βραχιόνιο με την κλειστή λαβή και στα μέγιστα σετ (p &lt; 0,05), ενώ για τον θωρακικό οι τιμές ήταν υψηλότερες στα μέγιστα σετ, χωρίς διαφορά μεταξύ των λαβών. Ο μέσος SmO2 του μείζονα θωρακικού ήταν χαμηλότερος με την ανοιχτή λαβή και στα μέγιστα σετ, ενώ του τρικέφαλου βραχιόνιου ήταν χαμηλότερος με την κλειστή λαβή και στα μέγιστα σετ. Η πτώση του SmO2 του τρικέφαλου βραχιόνιου ήταν μεγαλύτερη στα μέγιστα σετ, χωρίς σημαντικές διαφορές στον μείζονα θωρακικό. Βρέθηκε θετική συσχέτιση της πτώσης του SmO2 με τη μέση και διάμεση συχνότητα EMG και αρνητική συσχέτιση της μέσης ολικής αιμοσφαιρίνης και της μέσης τιμής EMG για τον μείζονα θωρακικό μυ. Τα αποτελέσματα αυτά δείχνουν μια μεγαλύτερη συνεισφορά του τρικέφαλου βραχιόνιου στις πιέσεις στήθους με κλειστή συγκριτικά με ανοιχτή λαβή, χωρίς διαφορές για τον μείζονα θωρακικό. Επίσης, φανερώνουν την θετική σχέση της ηλεκτρομυογραφικής δραστηριότητας και της κατανάλωσης οξυγόνου στον μείζονα θωρακικό.
description: The purpose of this study was to compare the electromyographic activity and oxygen consumption of the pectoralis major and triceps brachii muscles in 18 trained men during bench press exercises performed on a Smith machine, using a horizontal bench, with a wide (70 cm) and narrow grip (35 cm). We assessed electromyographic (EMG) activity using surface electrodes and muscle oxygen saturation (SmO2) using near-infrared spectroscopy devices in the two muscles under the two grip conditions (in randomized order), at submaximal (50% of 15RM) and maximal intensity (15RM). In each grip and intensity condition, the participants performed one set of 15 repetitions with a tempo of 1.5 s per movement (upwards and downwads) and a 3-min rest period between sets. The results showed a higher mean EMG signal and area under the EMG curve in the triceps brachii with the narrow grip and at maximal sets (p &lt; 0.05), whereas, in the pectoralis major, values were higher at maximal sets with no significant difference between grips. The mean SmO2 of the pectoralis major was lower with the wide grip and at maximal sets, while the SmO2 of the triceps brachii was lower with the narrow grip and at maximal sets. The drop in SmO2 in the triceps brachii was greater in maximal sets, with no significant differences in the pectoralis major. A positive correlation was found between the decrease in SmO2 and the mean and median EMG frequencies, while a negative correlation was found between mean total hemoglobin and mean EMG value for the pectoralis major. These findings indicate a greater contribution of the triceps brachii in the bench press exercise when using a narrow grip compared with a wide grip, with no differences in the pectoralis major. Additionally, they highlight the positive relationship between EMG activity and oxygen consumption in the pectoralis major.